جعد بن درہم

جعد بن دِرہَم (پیدائش: 666ء – وفات: 14 اکتوبر 742ء) اُموی خلافت کے اواخر سالوں میں عقیدۂ خلق قرآن کا بانی تھا۔ جعد بن درہم کے بعد اِس عقیدۂ باطلہ کے متعدد پیروکاروں نے اِسے اسلامی حکومت کی سرپرستی ملتے ہی تبلیغ و ترویج کا بیڑا اُٹھایا۔ جعد بن درہم کو کوفہ میں 742ء میں عیدالاضحیٰ کے دن قتل کیا گیا۔
 سوانح 
 ابتدائی حالات 
جعد بن درہم خراسان میں غالباً 46ھ مطابق 666ء میں پیدا ہوا۔ اُس کی زندگی کے جملہ حالات تاریخ میں نہیں ملتے۔

 عقائد 
مزید پڑھیں: بیان بن سمعان ، خالد بن عبداللہ القسری

تاریخ اسلام میں عقیدۂ خلق قرآن کا بانی جعد بن درہم کو کہا جاتا ہے۔ اِس عقیدہ سے متعلق جعد بن درہم کا فتنہ اموی خلافت کے اواخر سالوں میں شروع ہوا تھا۔ جعد بن درہم کوفہ کا باشندہ تھا جس نے یہ عقیدہ تخلیق کیا۔ 124ھ میں کوفہ کے اُموی گورنر خالد بن عبداللہ القسری نے عیدالاضحیٰ کی نماز کے بعد اِسی جرم کی پاداش میں قتل کر دیا۔ جعد بن درہم خالد بن عبداللہ القسری کے سامنے اِس حالت میں لایا گیا کہ اُس کی مشکیں کسی ہوئی تھیں، نمازِ عید کا وقت آچکا تھا، خالد نے نماز سے فراغت کے بعد ایک خطبہ دیا۔ خطبہ کے آخر میں اُس نے کہا: ’’ لوگو! جاؤ، اپنی اپنی قربانی کے جانور ذبح کرو۔ میں نے اِرادہ کیا ہے کہ جعد بن درہم کو ذبح کروں، اِس لیے کہ یہ کہتا ہے کہ موسیٰ علیہ السلام نے خدا سے باتیں نہیں کیں (یعنی کلام)، نہ خدا نے ابراہیم علیہ السلام کو اپنا دوست بنایا (ابراہیم علیہ السلام کا لقب خلیل اللہ یعنی اللہ کا دوست ہے)، خدا اِس بات سے بہت بلند ہے جو یہ کمبخت کہتا ہے‘‘۔ پھر خالد منبر سے اُترا اور جعد بن درہم کو قتل کر دیا۔حیات امام احمد بن حنبل، صفحہ 102۔

 کتابیات 

 ابو زھرہ المصری: حیات امام احمد بن حنبل، مترجم رئیس احمد جعفری، مطبوعہ لاہور، 1956ء۔

 حوالہ جات 

 مزید دیکھیے 
 بیان بن سمعان
 عقیدہ خلق قرآن
 جہم بن صفوان

زمرہ:کوفہ میں وفات پانے والی شخصیات
زمرہ:آٹھویں صدی کی وفیات
زمرہ:آٹھویں صدی میں خلافت امویہ سے سزائے موت یافتہ شخصیات
زمرہ:دمشق کی شخصیات
زمرہ:مسلم متکلمین
زمرہ:معتزلہ
زمرہ:سزائے موت بذریعہ سر قلم
زمرہ:معلمین
زمرہ:124ھ کی وفیات
زمرہ:724ء کی وفیات
زمرہ:آٹھویں صدی کے مسلم الٰہیات دان
زمرہ:مسلم الٰہیات دان
زمرہ:کوفہ
زمرہ:خراسان کی شخصیات
زمرہ:خلافت امویہ کی شخصیات